અક્ષયે નંબર-પ્લેટમાં ત્રણેય ધર્મો સમાવ્યા
આપણે ત્યાં કમાણી કરવાના આશયથી આરટીઓમાં વાહનનો મનપસંદ નંબર મેળવવા માટે અમૂક ચોક્કસ ફી લેવામાં આવે છે અને તેમાંય વળી ખૂબ લોકપ્રિય બને તેવા નંબરોની તો હરાજી બોલાય છે અને જે સૌથી વઘુ બોલી બોલે તેને તે નંબર ફાળવવામાં આવે છે. 'ખિલાડી' અક્ષયકુમાર અત્યારે પરેશ રાવલ અને કલર્સ ચેનલની ભૂતપૂર્વ હેડ અશ્વિની યાર્ડી સાથે મળીને 'ઓહ માય ગોડ' ફિલ્મનું નિર્માણ કરવામાં ખૂબ બિઝી થઈ ગયો છે.
આ ફિલ્મમાં અક્ષયકુમારની ભૂમિકા આઘુનિક જમાનાના ગોડ ઉર્ફે ભગવાનની ભૂમિકા નિભાવી રહ્યો છે. ફિલ્મમાં અક્ષયકુમાર ઘણું સ્પીડમાં પોતાનું બાઈક ચલાવતો જોવા મળશે એ તો ખરૂં જ, પરંતુ સાથે સાથે તેના બાઈકની જે નંબર પ્લેટ રાખવામાં આવી છે તે પણ ભારે રસપ્રદ સ્ટાઈલમાં રાખવામાં આવી છે. અક્ષયકુમારની બાઈકની નંબર પ્લેટમાં એકાદ બે નહીં, પરંતુ એક સાથે ત્રણ ધર્મના પ્રતિકોનો સમાવેશ કરવામાં આવ્યો છે. આ નંબર પ્લેટમાં હિન્દુ ધર્મનું પ્રતિક- 'ઔઉમ્‌', મુસ્લિમ ધર્મનું પ્રતિક '૭૮૬' અને ખ્રિસ્તી ધર્મનું પ્રતિક 'ક્રોસ' રાખવામાં આવ્યું છે. પરિણામે અક્ષયકુમાર પીળારંગની પેટ્રોલ ટાંકી ધરાવતી અને પીળારંગની નંબર પ્લેટમાં અંગ્રેજી ભાષામાં કાળા અક્ષરે લખેલી, ર્'ંસ્ ૭૮૬ +' લખેલી બાઈક ઉપર સવારી કરતો નજરે પડશે ! શક્ય છે કે અક્ષયકુમારે ત્રણેય ધર્મના ઓડિયન્સને ખૂશ રાખવા આ નવો કીમિયો અજમાવ્યો હોય. આશા રાખીએ અક્ષયકુમારનો આ આઈડિયા સફળ થાય !